Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1577/96 για τη θέσπιση ειδικού μέτρου υπέρ ορισμένων οσπριοειδών (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με βάση της έκθεσης σχετικά με το καθεστώς που εφαρμόζεται σε ορισμένα οσπριοειδή, η Επιτροπή κρίνει ότι το καθεστώς πρέπει να εξακολουθήσει να ισχύει στην παρούσα μορφή του, δηλαδή με μία EME 400 000 εκταρίων και μία ενίσχυση 181 EUR/εκτάριο. Ωστόσο, οι υπερβάσεις της EME δείχνουν ότι η εξέλιξη των εκτάσεων θα πρέπει να συγκρατηθεί καλύτερα.

Γι?αυτό το λόγο, η Επιτροπή προτείνει να ληφθούν υπόψη οι διαφορετικοί προορισμοί των προϊόντων: διατροφή του ανθρώπου για τις φακές και τα ρεβίθια, διατροφή των ζώων για τα λαθούρια. Η σχετική αναλογία των εκτάσεων, για τις οποίες έχει ζητηθεί ενίσχυση από την έναρξη της εφαρμογής του μέτρου εμφαίνεται στο παράρτημα II της έκθεσης, όπου προκύπτει ότι κατά μέσο όρο οι φακές και τα ρεβίθια αντιπροσώπευαν περίπου 40% των εκτάσεων που έτυχαν ενίσχυσης και τα λαθούρια 60%. Προτείνεται λοιπόν να υποδιαιρεθεί η ΕΜΕ με αυτή τη βάση, δηλαδή αντιστοίχως σε 160 000 και 240 000 εκτάρια. Τα εκτάρια μιας ΕΜΕ που δεν έχουν χρησιμοποιηθεί κατά τη διάρκεια μιας περιόδου θα παρέχονται σε μια άλλη ΕΜΕ προτού διαπιστωθεί μία ενδεχόμενη υπέρβαση.

Τέλος, η Επιτροπή προτείνει επίσης την τροποποίηση της αρμόδιας επιτροπής διαχείρισης, προκειμένου να ευθυγραμμιστεί με τον κανονισμό που αφορά την πρακτική, αντικαθιστώντας την επιτροπή διαχείρισης αποξηραμένων ζωοτροφών με την επιτροπή διαχείρισης σιτηρών.

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1577/96 για τη θέσπιση ειδικού μέτρου υπέρ ορισμένων οσπριοειδών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 36 και 37,

tην πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

τη γνώμη της Οικονομικής και Κοινωνικής Επιτροπής [3],

[3] ΕΕ C

Εκτιμώντας:

(1) ότι ο κανονισμός (ΕΚ) αριθ. 1577/96 [4] θέσπισε ένα ειδικό μέτρο υπέρ ορισμένων οσπριοειδών*

[4] ΕΕ L 206 της 16.8.1996, σ. 4. Κανονισμός που τροποποιήθηκε τελευταία με τον κανονισμό (ΕΚ) αριθ. 1826/97 της Επιτροπής (ΕΕ L 260 της 23.9.1997, σ. 11).

(2) ότι οι δυνατότητες διάθεσης των καλλιεργειών που διέπονται από το παρόν μέτρο είναι διαφορετικές, αφενός η διατροφή των ζώων για τα λαθούρια και αφετέρου η διατροφή του ανθρώπου για τις φακές και τα ρεβίθια* ότι το σύστημα της μέγιστης έκτασης που εφαρμόζεται στις καλλιέργειες αυτές, οι οποίες λαμβάνονταν συνολικά υπόψη μέχρι τώρα, δεν κατέστησε δυνατή μία επαρκή συγκράτηση της εξέλιξης των εκτάσεων, κυρίως λόγω της επέκτασης της καλλιέργειας λαθουριών από την έναρξη της εφαρμογής του καθεστώτος* ότι κατά συνέπεια, πρέπει να υποδιαιρεθεί η εγγυημένη μέγιστη έκταση, προκειμένου να προσανατολιστεί καλύτερα η παραγωγή των οσπρίων στην Ευρωπαϊκή Ένωση*

(3) ότι πρέπει να αντικατασταθεί η επιτροπή διαχείρισης αποξηραμένων ζωοτροφών από την επιτροπή διαχείρισης σιτηρών για τον σκοπό της εφαρμογής του καθεστώτος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΚ) αριθ. 1577/96 τροποποιείται ως εξής:

1) Το άρθρο 3 αντικαθίσταται ως εξής:

«’ρθρο 3

1. Όταν οι εκτάσεις που αποτελούν αντικείμενο αίτησης ενίσχυσης βάσει του παρόντος κανονισμού υπερβαίνουν τις εγγυημένες μέγιστες εκτάσεις που καθορίζονται στην παράγραφο 2 του παρόντος άρθρου, τα ποσά της ενίσχυσης που πρόκειται να καταβληθούν για την υπόψη περίοδο μειώνονται κατ?αναλογία των υπερβάσεων.

2. Οι εγγυημένες μέγιστες εκτάσεις καθορίζονται σε 160 000 εκτάρια για τις φακές και τα ρεβίθια και σε 240 000 για τα λαθούρια. Όταν δεν έχει επιτευχθεί μία μέγιστη έκταση κατά τη διάρκεια μιας περιόδου, το μη χρησιμοποιηθέν υπόλοιπο διατίθεται υπέρ μιας άλλης εγγυημένης μέγιστης έκτασης, για την ίδια περίοδο προτού διαπιστωθεί μία ενδεχόμενη υπέρβαση.»

2) Το άρθρο 6 παράγραφος 1 αντικαθίσταται ως εξής:

«1. Η Επιτροπή θεσπίζει τα μέτρα εφαρμογής σύμφωνα με τη διαδικασία που ορίζεται στο άρθρο 23 του κανονισμού (ΕΟΚ) αριθ. 1766/92 [5]. Σύμφωνα με τη διαδικασία αυτή, η Επιτροπή καθορίζει τις υπερβάσεις των εγγυημένων μέγιστων εκτάσεων και ορίζει τα τελικά ποσά της ενίσχυσης το αργότερο στις 15 Νοεμβρίου της περιόδου εμπορίας.»

[5] ΕΕ L 181 της 1.7.1992, σ. 21. Κανονισμός που τροποποιήθηκε τελευταία με τον κανονισμό (ΕΚ) αριθ. 1253/1999 (ΕΕ L 160 της 26.6.1999, σ. 18).

’ρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 2000/2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>